הוועדה המשותפת לוועדת הכנסת ולוועדת הכספים לעניין לתקציב הכנסת, כנסת 19, פרוטוקול מספר 5, 2014-07-28 11:15

יריב לוין: רבותי, אני פותח את הישיבה של הוועדה המשותפת לתקציב הכנסת כאשר על סדר היום: שינוים בתקציב לשנת 2014 ודיווח שנתי על ביצוע תקציב הכנסת בשנת 2013, על-פי סעיף 49 לחוק יסוד התקציב.

יריב לוין: אדוני המנכ"ל, אני מציע שאולי נתחיל בדיווח ואחר כך נעבור לנושא של אישור השינויים בתקציב.

יריב לוין: בבקשה.

רונן פלוט: קודם כל, בוקר טוב לכולם.

רונן פלוט: אני מניח שהרבה חברי כנסת לא הגיעו כיוון שעשינו עבודה וישבנו עם כל חברי הכנסת.

רונן פלוט: החשב ישב והסביר להם על כל סעיף וסעיף.

רונן פלוט: היה חשוב לנו לעשות את העבודה הזו לפני שהם מגיעים לישיבה, כי לא פעם אחת אנשים מגיעים לישיבה והם אומרים: רגע, פה מדובר על תקציב ואנחנו בעצם לא יודעים שום דבר.

רונן פלוט: קודם כל, אני רוצה להודות לחבר הכנסת ליצמן שהגיע, לחבר הכנסת מיכאלי שמשתתף יחד אתנו.

רונן פלוט: כנראה שהנושא הוא מאוד מאוד חשוב ובאמת תודה רבה.

רונן פלוט: אני רוצה להודות לחשב הכנסת.

יעקב ליצמן: חברי כנסת נמצאים כרגע בוועדת כספים, יש שם הצבעות די קריטיות.

רונן פלוט: יש גם הצבעות.

רונן פלוט: אני מאוד שמח שאנחנו הודענו להם על כל מה שהולך להיות.

רונן פלוט: לא ראינו ולא שמענו מחברי הכנסת דברים מיוחדים או חריגים על כל מה שאנחנו רוצים להציג היום.

רונן פלוט: סך הכול, כל מה שאנחנו עושים, כל העברה, כל פיפס קטן שאנחנו עושים, אנחנו עושים כדי שהכנסת תיראה יפה, כדי שיהיו יותר אירועים, כדי שכולנו ניראה אחרת לגמרי.

רונן פלוט: מספר דברים שאני רוצה לומר לכם בקצרה ואחר כך החשב יפרט כל דבר.

רונן פלוט: חברים, אנחנו עושים דברים לעוד עשר, עשרים, שלושים שנה.

רונן פלוט: אין פה לעשות איזשהו דבר שהוא נגמר בעוד שנה, אני אקבל קרדיט ונאמר שעם זה סיימנו.

רונן פלוט: אתן לכם דוגמה.

רונן פלוט: כל המעקות שיש במרפסות הכנסת, כל הריצוף של הכנסת, לא היה תקני.

רונן פלוט: במילים אחרות, היו אסור למישהו להימצא במרפסת.

רונן פלוט: אין רישיון, לא היה רישיון לאדם לצאת למרפסת.

רונן פלוט: קחו בחשבון שיש ארבע קומות בבניין הזה עם מרפסות, עם נוף יוצא מהכלל, ואף אחד לא יכול לצאת כי הכול לא תקני.

רונן פלוט: עם הזמן התקן השתנה.

רונן פלוט: כמובן שאנשים אולי קודם חשבו כן לסדר, כן לעשות דברים.

רונן פלוט: אבל הם אמרו: מדובר בהוצאה גדולה ואלוהים יודע מתי זה ייגמר, למה לנו?

רונן פלוט: מי שיבוא אחרינו יעשה.

אברהם מיכאלי: הבעיה לא היתה ביטחונית?

רונן פלוט: לא, לא.

רונן פלוט: זה לא עניין ביטחוני.

אברהם מיכאלי: אמרו לנו פעם שאסור לצאת למרפסת פה בגלל בעיה ביטחונית.

רונן פלוט: אז לא.

רונן פלוט: אני מדבר על עבודה בטיחותית.

רונן פלוט: איפה שהיתה בעיה ביטחונית - משאגל יש מרפסת.

רונן פלוט: שם אנחנו עכשיו סדרנו את כל המרפסת - זה סודר.

רונן פלוט: קחו בחשבון כמה כסף זה עולה לעשות ארבע קומות עם מעקות תקניות, עם ריצוף.

יעקב ליצמן: ברשותכם, אני מבקש הפסקה לרגע.

יריב לוין: תהיה הפסקה בהקלטה.

יריב לוין: אנחנו עוברים לחלק מחוץ לפרוטוקול, בבקשה.

רונן פלוט: אפשר לפתוח את הפרוטוקול.

רונן פלוט: כל מה שתראו עכשיו והחשב יסביר זה העברה מסעיף שהוא כבר מתחיל להיות לא אקטואלי מכיוון שבסעיף זה או אחר היה חיסכון, חיסכון גדול בכסף.

רונן פלוט: ומצד שני, אנחנו עושים פרויקטים שהם מאוד נחוצים, מאוד אקטואליים היום.

רונן פלוט: אני אבקש מהחשב להוסיף.

יריב לוין: אז סיימנו את הדיווח על ביצוע התקציב?

יריב לוין: אני רוצה שיהיה דיווח מסודר על ביצוע התקציב.

<חיים אבידור: אני אתחיל עם דיווח התקציב, ואחר כך לפי בקשתך אעבור להעברות מתוכנית לתוכנית.

יריב לוין: אני חושב שהיה טוב אילו היתה לנו איזה מצגת.

יריב לוין: מה, נעשה את זה ככה בעל-פה?

<חיים אבידור: למה?

<חיים אבידור: יש את הדף לכל אחד ואחד - יש.

אברהם מיכאלי: יש מצגת כתובה.

יעקב ליצמן: יש לך את זה.

יריב לוין: אה, פה?

יריב לוין: הדף הזה בסוף?

<חיים אבידור: כן.

יעקב ליצמן: הבעיה היא שגם שכשמקבלים לא מבינים כי אני לא מבין עברית.

יריב לוין: בבקשה.

<חיים אבידור: התקציב לשנת 2013, התקציב המקורי, עמד על 615 מיליון שקלים.

<חיים אבידור: לאחר העברת עודפים משנת 2012 ל-2013 עמד לרשותנו תקציב של 796 מיליון שקל.

<חיים אבידור: אני חייב לציין שבתקציב הזה שעמד לרשותנו, של 796 מיליון שקל, 130 מיליון שקל היו בגין סכומים שעומדים ומתגלגלים משנה לשנה בגין תביעות משפטיות שהכנסת עומדת מולן: זה תביעת שפיר והתביעה לבית פרומין.

<חיים אבידור: חברי הוועדה כבר מכירים את זה בעל-פה.

יריב לוין: אני מכיר את הסיפור הזה מהעבר.

<חיים אבידור: כן.

<חיים אבידור: מתוך ה-180 מיליון שקל שהעברנו מ-2012 ל-2013, 130 מיליון שקל היו בגין התביעות האלה.

יריב לוין: וזה ממשיך.

<חיים אבידור: זה ממשיך, כן.

רונן פלוט: עד הגמר.

יריב לוין: איפה אנחנו עומדים בהליכים שם?

<חיים אבידור: בשפיר אנחנו עומדים ממש בתחילת הדיונים אחרי קדם משפט.

אברהם מיכאלי: אחרי דיונים או גישור-פישור?

<חיים אבידור: לא, אנחנו התנגדנו לגישור פישור.

<חיים אבידור: בסכומים כאלה אנחנו לא הולכים לגישורים.

רונן פלוט: אני יכול להבטיח לך, לקראת יציאתך לפנסיה בית המשפט יחליט מה שיחליט.

יעקב ליצמן: כן, אבל הבעיה היא שעורכי הדין יאכלו את הכול.

רונן פלוט: זה בדיוק העניין.

יריב לוין: ובסיפור של פרומין?

<חיים אבידור: הסיפור של פרומין – זה מנוהל על-ידי פרקליטות המדינה ועדיין במסגרת דיונים.

יריב לוין: אז אין שינוי מהמצב הקודם שם.

<חיים אבידור: כן.

<חיים אבידור: בתקציב שנת 2013 לאחר העברות שעשינו, למעשה היה ניצול של 71%, אבל אם אני אנטרל את שני הגורמים האלה שאני אמרתי שאנחנו מגלגלים משנה לשנה הניצול הוא של 88%.

<חיים אבידור: כל היתרה הבלתי מנוצלת או מרביתה, פרט לדברים ששייכים לשכר, זה התחייבויות שאנחנו נעביר אותן לשנת 2014 ובשנת 2014 אנחנו ננצל כמעט את כולן.

<חיים אבידור: זה כורח טבעי מעצם העובדה שאני הולך עכשיו להגיד לכם על זה שאנחנו מנצלים כבר מהרזרבה, אז בשנת 2014 נראה שהניצול יהיה ניצול מקסימלי וזה לאור כל הפרויקטים שעוברים עכשיו בכנסת.

יריב לוין: מה זה תוספת מבנה שהוא רק 12% ניצול?

<חיים אבידור: תוספת מבנה זה שפיר.

אברהם מיכאלי: אם אנחנו רואים פה 12 ועוד 4 זה 16% - זה הכסף שעובר משנה לשנה, ו-71% ועוד 16, זה מה שהתכוונת 88%?

<חיים אבידור: כן, בדיוק.

<חיים אבידור: מבחינת תקנים – אנחנו עמדנו עם יתרת תקנים בלתי מנוצלת של כ-70 תקנים.

<חיים אבידור: תקציב שנת 2013 כלל תוכניות מסוימות שבאו לידי ביטוי גם בשנת 2014, ולמעשה תקציב התקנים שהיה לכנסת בשנת 2013 ו-2014 היה זהה.

<חיים אבידור: בשנת 2014 אנחנו כבר מגיעים למצב שאנחנו מנצלים את מרבית התקנים.

<חיים אבידור: למעשה, יהיה ניצול מלא לקראת סוף השנה של כל התקנים שעמדו לרשותנו.

<חיים אבידור: זה מבחינת דיווח על ביצוע התקציב על-פי החוק.

יריב לוין: אני רק רוצה לשאול שאלה.

יריב לוין: הלוא 2013 למעשה נכנסנו לכנסת החדשה מיד אחרי הבחירות.

יריב לוין: זאת אומרת שכל מה שקשור בתשלומי שכר וכן הלאה היה בסך הכול יציב מכיוון שלא היו חילופים של מעבר מממשלה לכנסת כמעט, אני מבין.

<חיים אבידור: לא, היה גידול בכמות חברי הכנסת.

יריב לוין: לא.

יריב לוין: היה גידול, אבל אני אומר היה יציב מבחינה זו שזה תאם פחות או יותר את התכנון.

יריב לוין: למשל, על רקע זה שלא היה - - -.

יריב לוין: אני שואל, אני רואה שאתה נמצא ב-99% ניצול.

<חיים אבידור: נכון.

יריב לוין: כלומר, הגעת כאילו לבול לפי התחזית, כמעט על השקל.

<חיים אבידור: כן, אבל זה בגלל שאני בדרך כלל בסעיף הזה משאיר לי קצת רזרבות להפתעות.

יריב לוין: הבנתי.

יריב לוין: כי הממשלה הנוכחית היתה יותר קטנה מהקודמת.

יריב לוין: מה זה תנאי חברי הכנסת?

יריב לוין: זה מה שקשור בניצול של קשר עם הציבור ודברים מהסוג הזה?

<חיים אבידור: גם עוזרים פרלמנטרים, גם רכבים, גם כל הדברים.

יריב לוין: ששם אין אף פעם מאה אחוז ניצול כי מעטים חברי הכנסת שמנצלים את כל הקשר עם הציבור עד השקל האחרון.

יריב לוין: מה זה שכר צוות פרלמנטרי?

<חיים אבידור: שכר צוות פרלמנטרי זה הסיעות.

יריב לוין: זה רק הסיעות, הבנתי.

<חיים אבידור: כן.

אברהם מיכאלי: אני מבין שגם בזה יש עכשיו כל מיני בקשות שהם יוחרגו מהתוספות של היועצים הפרלמנטריים.

<חיים אבידור: איך אומרים?

<חיים אבידור: ברעידות אדמה יש אפטר-שוק – אתה יודע.

אברהם מיכאלי: לא, כי מסתבר שהתעוררו בעיות.

<ארבל אסטרחן: זה מחייב תיקון חוק.

יריב לוין: יש משהו שאתה רוצה להעיר בנושא של שיא כוח-אדם?

<חיים אבידור: שיא כוח-האדם זה מה שאני אמרתי לך עכשיו מבחינת ניצול התקנים.

יריב לוין: שוב, יש איזה משהו משמעותי שצריך לדעת אותו?

<חיים אבידור: אני יכול להגיד לך שמדיניות מנכ"ל הכנסת היא לעשות את מרבית העבודה עם עובדי הכנסת ולעשות מה שפחות outsourcing ויותר insourcing.

<חיים אבידור: זה בא לידי ביטוי בניצול התקנים, אבל זה יבוא לידי ביטוי יותר בשנת 2014.

אברהם מיכאלי: זה כולל צוות מזנון, אני מבין.

אברהם מיכאלי: יש פה איזה שינויים או שנשארנו באותה - - - ?

<חיים אבידור: צוות מזנון – לקחו בחורה אחת שהיתה במזנון והעבירו אותה לכנסת.

<חיים אבידור: אבל בגדול המתכונת נשארה.

יריב לוין: אוקיי, נעבור מפה לנושא ההעברות המתבקשות לשנת 2014 כפי שנמצאות בפנינו במכתב סימוכין 2720714 מיום 24.06.2014, בבקשה.

<חיים אבידור: אני מבקש את אישור הוועדה להעביר מיליון וחצי שקל מתוכנית הרזרבה לשתי תוכניות: אחת - 500,000 שקל לתוכנית קשרי חוץ וטקסים וזה לצורך אירועים מיוחדים בכנסת.

<חיים אבידור: היו קצת יותר אירועים ממה שחזינו במהלך השנה של ביקורים של מנהיגי מדינות, כל מיני דברים שאנחנו צריכים - - -

יריב לוין: וזה אחרי שבשנה הקודמת דווקא היה עודף די משמעותי, היה רק 70% ניצול.

אברהם מיכאלי: נתפלל שיהיו ביקורים – מה אתה רוצה?

<חיים אבידור: בנוסף לכך, אני מבקש עוד מיליון שקל להעביר מהרזרבה לפרויקט "כנסת ירוקה" - איזשהו גידול בפרויקט הזה.

רונן פלוט: אני אסביר את זה.

רונן פלוט: מדובר בשיתוף פעולה בין הכנסת לאוניברסיטת חיפה.

רונן פלוט: מדובר על הקמת גינה על הגג.

רונן פלוט: זה מחקר של האוניברסיטה.

רונן פלוט: לאחר שאנחנו ביקרנו שם והם ביקרו בכנסת, זה מאוד מאוד מתאים לתוכנית שלנו של "כנסת ירוקה".

רונן פלוט: אנחנו שמים 50%, הם שמים 50%.

רונן פלוט: בכל מה שמדובר בפרופסורים, כל החלק הזה יהיה שלהם והליווי יהיה שלהם.

רונן פלוט: אני רוצה לציין פה מילה אחת בקשר ל"כנסת ירוקה".

רונן פלוט: אנחנו התחלנו בפרויקט ולא ציפינו, לא חשבנו שתהיה תאוצה כזו בכל העולם.

רונן פלוט: אין כמעט פרלמנט אחד שלא פונה אלינו ומבקש מאתנו שנעביר לו חומר, שנעביר לו מצגת מה קורה.

רונן פלוט: כי למה?

רונן פלוט: סך הכול מדובר בחיסכון ענק.

רונן פלוט: בהתחלה אתה מוציא איזשהו סכום, כמו למשל, בפרויקט הזה - 7 מיליון שקל על כל הפרויקט.

רונן פלוט: הכסף הזה חוזר אחרי חמש שנים בחזרה לקופה ואז אתה ממשיך כל הזמן לחסוך כסף.

רונן פלוט: שנים רבות אנחנו נחסוך הרבה מאוד.

יריב לוין: מאיפה בא החיסכון?

יריב לוין: כתוצאה ממה?

רונן פלוט: מחיסכון ממים, מנייר ומחשמל.

רונן פלוט: בשלושת הפרמטרים האלה אנחנו חוסכים הרבה מאוד כסף.

רונן פלוט: אין יום אחד שלא מתקשרים, אין יום אחד שלא מתעניינים.

רונן פלוט: אפילו מדינות שהן מהעולם השלישי רצות להראות לציבור קודם כל איך הפרלמנט שלהם חוסך כדי שהציבור יחסוך גם.

יריב לוין: למה מיועדת התוספת הזו?

יריב לוין: להקמת גינה על גג הבניין?

רונן פלוט: כן.

רונן פלוט: יש לנו פה את ד"ר חן.

רונן פלוט: האם אתה יכול להגיד כמה מילים בבקשה על הפרויקט הזה?

<שמואל חן: הפרויקט הוא פרי שיתוף פעולה בין אוניברסיטת חיפה, מרכז קדס לחקר גגות ירוקים, לבין הכנסת לאחר הסכמה של יושב-ראש הכנסת ונשיא אוניברסיטת חיפה.

<שמואל חן: הרעיון הוא להקים על גג האודיטוריום מה שנקרא "גג ירוק".

<שמואל חן: זה גג שמכסים אותו בצמחייה, אבל יחד עם הצמחייה שישימו שם יתקינו גם מערכות פוטו-וולטאיות, מערכות סולריות, כששאלת המחקר העיקרית היא האם המיקרו-אקלים שנוצר מהגינה, מאותה צמחייה ששמים על הגג, מייעל את הפעילות של המערכת הפוטו-וולטאית.

יריב לוין: זה בעצם ניסוי.

<שמואל חן: זה ניסוי כשהנחת העבודה על-פי ספרות מדעית שקיימת בעולם היא שאכן המיקרו אקלים שנוצר מייעל את המערכות הפוטו-וולטאיות.

<שמואל חן: לכן, בסופו של דבר, ההנחה וההערכה היא שאנחנו כן נצליח להגיע לייעול גם בסופו של דבר של המערכת הגדולה יותר.

<שמואל חן: רק לומר את המשמעות הכספית של כל הייעול האנרגטי - המנכ"ל אמר דברים מאוד מדויקים.

<שמואל חן: בסופו של דבר, באמצעות הקמת המערכת הפוטו-וולטאית והצעדים האחרים לייעול אנרגטי אנחנו נחסוך מידי שנה כ-1.2 מיליון שקלים שזה כשליש מחשבון החשמל, ובכלל של האנרגיה של הכנסת.

יריב לוין: זה נעשה עם אוניברסיטת חיפה במכרז או באיזה הסדר?

אברהם מיכאלי: זהו, למה דווקא אוניברסיטת חיפה?

<שמואל חן: את ההליך המשפטי אני מניח שמשפטנים יכולים להסביר.

<שמואל חן: העניין עם אוניברסיטת חיפה הוא שהם ייחודיים.

<שמואל חן: כלומר, מרכז קדס לחקר גגות ירוקים הוא ייחודי.

<שמואל חן: אין מרכז לחקר גגות ירוקים אחר במזרח התיכון.

יריב לוין: אבל הכנת כל המערכות האלה וכן האלה זה רק הם?

רונן פלוט: לא, לא.

רונן פלוט: מערכות זה לא הם.

רונן פלוט: זה מכרז.

רונן פלוט: כל מה שמדובר בפלטות סולריות זה מכרז.

רונן פלוט: יצאנו למכרז, יש זוכה.

רונן פלוט: פה מדובר במחקר שזה ייחודי לאוניברסיטה שזה רק גינה.

יריב לוין: מה הסכום מתוך המיליון שקל האלה שעובר לאוניברסיטת חיפה?

רונן פלוט: לא עובר שום דבר.

רונן פלוט: הם שמים את אותו סכום שאנחנו, והפעילות מתבצעת פה.

רונן פלוט: אנחנו לא מעבירים שום שקל, אין.

יריב לוין: הבנתי, אוקיי.

רונן פלוט: אני רוצה להוסיף עוד משפט אחד.

רונן פלוט: חברים, הכנסת הפכה להיות שם של דבר בכל הנושא של איכות הסביבה בפרק זמן מאוד קצר.

רונן פלוט: אין היום כנס, אין היום מפגש, אין היום כל דבר שקשור לאיכות הסביבה שלא מזמינים אותנו.

רונן פלוט: ותתפלאו לשמוע, כשהייתי בפעם האחרונה - - -, איך זה נקרא?

<שמואל חן: היתה תערוכה בין-לאומית לאיכות הסביבה.

רונן פלוט: באתי לברך.

רונן פלוט: הייתי שלישי, אחריי היו עוד שישה אנשים.

רונן פלוט: כל השישה אחרי זה כבר לא דיברו על ה- - -, דיברו על הכנסת, כמה שהכנסת עשתה צעד קדימה, וזה חשוב.

יריב לוין: יפה.

אברהם מיכאלי: בשורה התחתונה אני מבין שהכנסת פה מהווה דגל גם להובלת החיסכון לפי הטכנולוגיות.

רונן פלוט: נכון, בדיוק כך.

רונן פלוט: אל"ף, אין.

רונן פלוט: בי"ת, אנחנו דוגמה, דוגמה לכל העם.

אברהם מיכאלי: גם אין להם משטחים כאלה גדולים להעמיד לרשות הניסוי הזה.

רונן פלוט: נכון.

רונן פלוט: במקרה הלך ביחד - גם המשטחים וגם הרצון שלנו לעשות.

אברהם מיכאלי: אנחנו סובלים מהתוכנית כבר, אין לנו דפים בכנסת.

אברהם מיכאלי: במליאה אין לנו דפים אף פעם, אדוני המנכ"ל.

יריב לוין: תודה.

יריב לוין: אחזקת מערכות מחשב.

<חיים אבידור: אנחנו מבקשים אישור הוועדה להעברה מתוכנית אחזקת מערכות מחשב לתוכנית האמרכלות לצורך שיפוצים וזה לצורך דרישות של מערך הכיבוי לגבי ספרינקלרים בכנסת.

יריב לוין: מאה אחוז.

יריב לוין: השאלה רק שאני רוצה לשאול היא דווקא בעניין המקום שממנו הכסף יוצא.

יריב לוין: הנושא של מערכות המחשב - העלינו אותו כאן המון פעמים.

יריב לוין: אני אומר לכם בגילוי לב, אני לא מדליק את המחשב.

יריב לוין: אין טעם, איטיות בלתי נסבלת.

יריב לוין: דובר בשעתו על אולי מציאת פתרון כך שיהיה בכל חדר לפטופ שאיננו קשור לרשת הפנימית ויוכל לעבוד על WIFI באופן נורמלי ויאפשר את העבודה באינטרנט או משהו.

יריב לוין: אי-אפשר לעבוד כך.

<חיים אבידור: יריב, תעשה כמוני.

יריב לוין: אני מוכן לעשות כמוך, אני רק לא רוצה שאחר כך יפרסמו לי.

אברהם מיכאלי: אותי כבר פרסמו, אל תדאג.

אברהם מיכאלי: הייתי כבר מוביל.

יריב לוין: יכול להיות שמה שצריך לעשות זה לתת לפטופ/אייפד לכל לשכה כזו כדי שאפשר יהיה פשוט לעבוד בעקיפת כל המערכת הזו כי אי-אפשר, אי-אפשר לעבוד כך.

יריב לוין: זה פשוט פוגע.

<ארבל אסטרחן: הסנהדרין לא זז, האינטרנט.

<חיים אבידור: לגבי סנהדרין – בחודש נובמבר מסתיים פרויקט שנקרא "סנהדרין חדשה", סנהדרין משודרגת.

<חיים אבידור: אני מאמין ומקווה, אבל אני יותר מאמין, שיחול שינוי רב בזמני התגובה של הסנהדרין, ובכלל בהנדסת אנוש.

יריב לוין: זה מאוד חשוב, אבל זה לא רק זה.

יריב לוין: אני אומר לכם, בעידן של היום כשאתה צריך להעלות לפייסבוק, אתה רוצה לענות למיילים, המצב הוא שאתה לא יכול לעשות את זה עם המערכות האלה, פשוט לא יכול.

יריב לוין: דובר גם בשעתו על זה שתהיה גם מערכת שתוכל בקלות לעבוד עם קוד וכן הלאה, שתעבוד מהר, שתוכל להביא את הלפטופ הזה מהבית לכנסת או לכל מקום ולבצע אתו את כל הפעולות האלה.

<חיים אבידור: יש את זה.

יריב לוין: אני לא יודע.

יריב לוין: בשורה התחתונה אני חושב שצריך לעשות פה איזושהי פעולה אם אין פתרון שהמחשבים הנייחים יעבדו כפי שצריך.

רונן פלוט: אנחנו נעשה.

יריב לוין: בכלל יכול להיות שבעידן של היום למחשב הנייח בתצורה הקיימת שלו אולי אין כל כך קיום, בטח ללשכות כאלה שהן ניידות ואנשים נוסעים ועוברים ונמצאים בבניין רק חלק מימי השבוע.

יריב לוין: אני חושב שזה מצריך עבודה כי אני רואה שאם אתם בסוף מעבירים כסף משמעותי מאוד משם למקום אחר, אני חושב שצריך להשקיע שם כסף.

<חיים אבידור: הכסף מושקע שם, הוא רק מושקע עכשיו בצורה הרבה יותר יעילה.

יריב לוין: בפעמים הקודמות בקדנציה הקודמת ניסיתי להפוך למומחה למחשבים, הבנתי שאין לי סיכוי.

יריב לוין: אני לא יודע לתת לך את הפתרונות, אני לא בטוח גם שזה המקום להתחיל לפרט אותם.

יריב לוין: אבל מה שצריך להיות זה שבסוף זה יעבוד.

יריב לוין: עובדתית זו בעיה שמלווה אותנו.

יריב לוין: מראשית הקדנציה הקודמת עד היום אנחנו תקועים באותה נקודה.

<חיים אבידור: יריב, ישנה בעיה שחייבים להבין אותה כמה שלא יעשו, ואנחנו נחזור לתשובה הזו.

<חיים אבידור: הקטע של האבטחה, ופה זה לא בטיחות, זה אבטחה, והמעבר דרך המסננת של תהיל"ה הוא גורם שמאט את המערכת.

<חיים אבידור: ה-WIFI שבו עובדים כל שאר המחשבים הניידים לא עובר דרך המערכת הזו.

<חיים אבידור: אתמול נשלח מייל לכל עובדי הכנסת ולכל חברי הכנסת לגבי בעיה שקיימת באינטרנט בגלל תקיפת סייבר שנעשתה לכל ספקי אינטרנט.

<חיים אבידור: אנחנו נלחמים גם.

<חיים אבידור: יש לנו גם כיפת ברזל, אבל יש לנו גם - - -

יריב לוין: אני מבין.

יריב לוין: מה שצריך - הרי דיברנו על זה בקדנציה הקודמת - צריך לתת לכל לשכה מכשיר נייד כזה או אחר שאתו אתה יכול לעקוף את זה לצורך אינטרנט, העלאת ההודעות שלך בפייסבוק, מתן מענה למייל שאיננו המייל הפנימי של המערכת.

רונן פלוט: אני אבדוק.

<חיים אבידור: יריב, אפשר לעשות הפסקה רגע בנושא?

יריב לוין: כן, ודאי – פרוטוקול ובשידור.

יריב לוין: אפשר לחדש.

אברהם מיכאלי: אנחנו כן רוצים לחזק אתכם שיישאר לכם תקציב לפרויקטים חדישים שיש היום.

אברהם מיכאלי: אנחנו מובילים בעולם אז הכנסת בוודאי חייבת להיות מובילה בעולם בנושא של מחשוב.

רונן פלוט: אני מסכים.

אברהם מיכאלי: אנחנו לא צריכים לחשוש מכל מיני מקטרגים עלינו, אני לא חושש.

אברהם מיכאלי: אדוני החשב, אם אתה מעלה רעיונות שחברי כנסת יוכלו לתפקד יותר טוב עם ציוד כזה או אחר לא צריכים לחשוש.

אברהם מיכאלי: אני לא חושש מהכותרות בעיתונים.

אברהם מיכאלי: אבל יכול להיות שיש ציוד אחר שאנחנו קונים והוא לא שווה.

אברהם מיכאלי: יריב רמז למחשבים נייחים שהם אולי כבר פחות.

אברהם מיכאלי: כמה כבר עולה היום מחשב נייח?

אברהם מיכאלי: אחרי שבע שנים אני החלפתי והקפצתם אותי בראש הרשימה.

רונן פלוט: חברים, תנו לי לבדוק.

רונן פלוט: אנחנו נבדוק.

יריב לוין: בעידן של היום זה לא שונה מהרבה דברים אחרים.

יריב לוין: רבותי, אני מעמיד להצבעה.

יריב לוין: מי בעד לאשר את הבקשה שמופיעה בסעיף א'?

יריב לוין: בעד הבקשה בסעיף א' – פה אחד

יריב לוין: פה אחד, אין מתנגדים, אין נמנעים.

יריב לוין: מי בעד לאשר את הבקשה בסעיף ב'?

יריב לוין: בעד הבקשה בסעיף ב' – פה אחד

יריב לוין: פה אחד, אין מתנגדים, אין נמנעים.

יריב לוין: אושר.

אברהם מיכאלי: אדוני היושב-ראש, אני רוצה לציין את היעילות שאנחנו רואים בכנסת.

יריב לוין: הקדמת אותי.

אברהם מיכאלי: רואים שכל יום מתחילים לשפץ פה, מתחילים לשפץ שם.

אברהם מיכאלי: כבר מזמן רציתי להעיר שאני מתבייש לארח באודיטוריום אורחים שבאים מבחוץ והם פעם ראשונה בכנסת.

אברהם מיכאלי: האודיטוריום שלנו נראה כבר אלטע-זאכן, תסלח לי.

אברהם מיכאלי: אין גם שום מערכת משוכללת של אוזניות וכאלה דברים שנמצאים בתוך הכיסאות.

אברהם מיכאלי: אני מבין שיש לכם יוזמה כרגע לשפץ גם את האודיטוריום ואני מברך אתכם על כך.

רונן פלוט: חלק שיפצנו ובעוד חודש וחצי-חודשיים את החלק השני.

אברהם מיכאלי: יריב, חדר האוכל שהמנכ"ל יזם, זה היה בדיוק בי"ז בתמוז - - -

יריב לוין: אדוני המנכ"ל, באמת בהיבט הזה אתה ראוי לשבח.

יריב לוין: אמרתי את שבחך גם בפניך וגם לא בפניך הרבה פעמים ואני חוזר על זה גם כאן לפרוטוקול.

יריב לוין: אני חושב שניכר שינוי, ניכרת אוזן קשבת.

יריב לוין: אני חושב שגם הבניין גם פונקציונלית וגם ויזואלית הולך ומקבל צורה של פרלמנט מכובד, לא של הפרלמנט הכי מפואר, אבל גם לא הרבה מאוד בעיות קשות שהיו לנו בעבר.

יריב לוין: יש עוד נקודה אחת שאני מבקש בכל זאת להעלות.

יריב לוין: אני חושב שהיה בהחלט שיפור בנושא של המזנונים.

יריב לוין: אבל נדמה לי שצריך להיות שם כל הזמן עם היד על הדופק.

יריב לוין: דבר אחד אני יכול לומר – היה לנו כאן

יריב לוין: מפגש עם משלחת של חברי פרלמנט מהסנט הרוסי - ממש התביישנו.

רונן פלוט: אני יודע, טופל.

יריב לוין: חזרה על עצמה תופעה שהיתה בקדנציה הקודמת.

יריב לוין: אגב, צורת ההגשה היתה הרבה יותר מכובדת.

יריב לוין: זה לפחות שופר משמעותית.

יריב לוין: אני גם עקבתי אחריהם, הם פשוט השאירו את האוכל ולא נגעו.

יריב לוין: אני אמרתי כמה פעמים, ואני חוזר ואומר, יש שתי אפשרויות: או שנחליט שאנחנו פשוט לא מארחים פה לארוחות מהסוג הזה, וזה בסדר.

יריב לוין: אבל אם רוצים לארח מוכרחים לעשות את זה בצורה שמכבדת את האורחים כי זה פשוט רושם נורא.

רונן פלוט: אני יודע מהדבר - - -

אברהם מיכאלי: למחרת היו פה הגיאורגים שהם מאוד רגישים לאוכל.

אברהם מיכאלי: הם התפלאו מה זה האוכל הזה אבל הם עדיין אכלו.

רונן פלוט: העניין טופל.

רונן פלוט: הטעות היתה שלנו כי בקש"ח היו צריכים לעבור על התפריט ולראות.

רונן פלוט: זאת אומרת, לא כל מדינה רגילה לאכול אוכל של מדינה אחרת.

רונן פלוט: ואז סודר העניין, ואני מבטיח לך ש- - -

יריב לוין: גם האיכות.

יריב לוין: זה היה בהחלט לא נעים כלפיהם.

רונן פלוט: - - -המלצרים עבדו עם כפפות והכול טופל נקי ואסתטי, והכול היה בסדר.

יריב לוין: צורת ההגשה וכן הלאה היא מאוד מכובדת.

יריב לוין: היא נראית הרבה יותר טוב.

יריב לוין: הבעיה הגדולה באמת, לפחות פה, היתה ש- - -

רונן פלוט: היתה בעיה, אנחנו יודעים.

אברהם מיכאלי: בכנסת אין לנו חדר מיוחד לארח אורחים לאוכל.

אברהם מיכאלי: אני הבנתי שבחדר ה-VIP החדש לא רוצים לערבב אוכל.

יריב לוין: ברור, בצדק.

אברהם מיכאלי: לכן, אדוני המנכ"ל, בוא נחשוב ביחד איפה עושים חדר שגם תהיה לשם גישה נוחה, לא לעבור דרך כל המזנון של חברי הכנסת.

אברהם מיכאלי: צריך לחשוב.

רונן פלוט: אנחנו נעשה דיון פה ואני אעביר את כל הדברים שאנחנו הולכים לעשות.

רונן פלוט: אנחנו הופכים את הכנסת עד סוף השנה לאתר בנייה.

רונן פלוט: באמת אתם תראו כמה דברים אנחנו הולכים לעשות, גם כולל השטיח בקומה אל"ף, השטיח הירוק הזה שאתם עוברים עליו, גם זה הולך החוצה.

רונן פלוט: נעשה שם שיש כדי שהכול יהיה אסתטי, כולל החדר הזה שדיברת עליו.

רונן פלוט: הוא יעבור שיפוץ ויהיה חדר מאוד יפה.

יריב לוין: חדר האירוח שנמצא ליד הספרייה הוא יוצא מן הכלל, הוא באמת הוסיף.

יריב לוין: הישיבות נראות אחרת, אנשים באים ואתה רואה את זה גם מהתגובות.

רונן פלוט: יש שש-שבע פגישות ביום.

רונן פלוט: כל אחד רץ לעשות שם פגישה.

אברהם מיכאלי: זה מכבד אותנו.

יריב לוין: אני חושב שזה באמת השקעות שהן קטנות ונקודתיות, אבל הן מייצרות נראות אחרת לגמרי כלפי אנשים שמגיעים לכאן.

יריב לוין: אני חושב שזה חשוב.

יריב לוין: רבותי, תודה רבה.

רונן פלוט: תודה רבה לכם.

אברהם מיכאלי: ישר כוח.